Begrundelsen for bortvisningen skal være tydelig og entydig. Det betyder, at arbejdsgiver ikke efterfølgende kan komme med en række nye begrundelser.
Domstolene har slået fast, at kun det, der står i bortvisningen, kan bruges, intet andet. Hvis du for eksempel bliver bortvist, fordi du har skrevet negativt om arbejdspladsen på de sociale medier, og denne begrundelse viser sig at være usaglig, kan din arbejdsgiver ikke fylde mere på, for eksempel du også har haft for mange sygedage, er mødt for sent og udviser ringe motivation på jobbet.